Brandende Wits-bus word ondersoek | Maroela Media
Brandende Wits-bus word ondersoek
Die bus wat op 17 Februarie 2016 buite 'n Wits-koshuis aan die brand gesteek is Foto: @andimolf, Twitter
Die Universiteit van die Witwatersrand het Donderdag die polisie ontbied om 'n saak van brandstigting te ondersoek nadat 'n bus van die universiteit aan die brand gesteek is.
Die bus is Woensdagaand buite een van die universiteit se koshuise in Parktown, Johannesburg, aan die brand gesteek.
Shirona Patel, woordvoerder van Wits, het bevestig dat die bus aan die universiteit behoort het. "Ons weet nog nie waarom die bus aan die brand gesteek is nie, maar as studente betrokke was, sal hulle dadelik geskors word en tugstappe gedoen word," het sy gesê. "'n Kriminele saak is by die Parkview-polisiestasie aanhangig gemaak."
Volgens Patel is die bus deur versekering gedek, maar die omvang van die skade is nog nie bekend nie.
Die Parkview-polisie was nie beskikbaar om kommentaar te lewer oor die ondersoek nie.
Wits bus on fire #FMF pic.twitter.com/9esgaOJe7a
— AndImolf (@andimolf) February 17, 2016
Ondersoek na universiteit se hantering van 'swartgesig-herrie'
Staatsrede 2016: Zuma reageer op debat
Welkom by Wennie Mandela se beloofde revolusie. Moenie die potensiaal van 'n revolusie ooit onderskat nie. Ek weet daar is mense wat nou met brawade sal sê:'Ek laat my nie intimideer nie! Ek sal aandring om my vrye regte uit te leef. ' Oppas hierdie is nie net intimidasie nie. 'n Revolusionis verwelkom weerstand, want dit skep die geleentheid om sy optrede te regverdig. Dit vat nie 'n baie slim denker om te besef ons geweldadige revolusie is hier nie. Elke land in Afrika het 'n geweldadige revolusie gehad. Hierdie revolusioniste het geen erg aan regte nie. Bly weg van… Lees meer »
Waar is die dae toe jy net kon gaan studeer as jou ouers jou studies kon betaal. Jy sou jou nie soos n boef gedra nie, want jy het besef dat jy bevoorreg is om te kan studeer.
In RSA en ander lande is reg verkeer en verkeerd reg.
Mense keer asseblief terug na God en alles sal in plek val.
Is dit nie die praktiese gedeelte van wat deesdae by Universiteite geleer word nie?
tot tyd end wyl die vandals swaar gestraf en allies wat hulle het en in afsienbare toekoms gaan verbeur totdat die wat hulle veroorsaak hett, verhaal is, sal hulle aanhou verwoes en plunder.